Qendra Skolkovo, ëndrra e Rusisë për teknologjinë
Skolkovo është varianti i zgjedhur nga Kremlini për të sfiduar Silicon Valley-n, qendrën amerikane të teknologjisë
Presidenti rus Dmitri Medvedev e filloi vizitën në Shtetet e Bashkuara këtë verë jo në Shtëpinë e Bardhë, por në Silicon Valley në Kaliforni, ku u takua me guvernatorin Arnold Schwarzenneger dhe vendosi kontakt me partnerë të mundshëm të biznesit nga kompanitë kryesore të teknologjisë në botë. Arsyeja kryesore – planet ambicioze të Rusisë për të patur një qendër teknologjike të quajtur Skolkovo. tha presidenti rus Skolkovo – 370 hektarë tokë e zbrazët, është 20 kilometra nga Moska. Gjatë tre viteve të ardhshme, qeveria ka në plan të shpenzojë më shumë se 5 miliardë dollarë për të ndërtuar një qendër shkencore që do të përqëndrohet në teknologjinë e energjitikës, të informatikës, komunikacionit, kërkimet biomjekësore dhe teknologjinë bërthamore. Projekti ka ngjallur interes për kompanitë Siemens, Microsoft, Google, Nokia dhe Intel. Kompania Cisco System do të jetë e para që do të hyjë aty. Gjatë vizitës së zotit Medvedev në Kaliforni Cisco premtoi të investojë 1 miliardë dollarë. Miliarderi i naftës dhe i aluminit Viktor Vekselberg është emëruar menaxher i përgjithshëm i Skolkovos. Ai thotë se shpreson që edhe kompanitë ruse të bëhen pjesë e këtij projekti: Gjatë 10 vjetëve të fundit, shumë nga të ardhurat e Rusisë kanë ardhur nga nafta. Nikolai Petrov në qendrën Carnegie Endowment for International Peace në Moskë thotë se Kremlini shpreson që Skolkovo do të ndihmojë për të ndryshuar këtë prirje: Përkrahësit shpresojnë gjithashtu se Skolkovo do të ndihmojë për të tërhequr mbrapsht qindra rusë të talentuar – specialistë të teknologjisë, shkencëtarë dhe afaristë që janë larguar nga Rusia që nga rënia e Bashkimit Sovjetik. Por Petrov thotë se një projekt i vetëm nuk mund të zgjidhë problemin. thotë ai Një anketë e fundit në Rusi tregon se rusët mendojnë se planet për modernizimin e vendit duhet të përqëndrohen më shumë në luftën kundër korrupsionit dhe burokracisë sesa në ndërtimin e teknologjisë. Por planet janë për të filluar ndërtimin e Skolkovos diku nga viti 2011 dhe se Kremlini shpreson se qendra e re teknologjike do të fillojë biznesin.